**Et bilde som inneholder innendørs, pattedyr

Automatisk generert beskrivelse**

**Årsplan**

**Rakkerungan Barnehage**

**2025-26**

**Alle barn og unge opplever trygghet, tilhørighet og mestring**

Fastsatt av samarbeidsutvalget (dato)

**Innhold**

[Vår barnehage 3](#_Toc159848036)

[Presentasjon av barnehagen 3](#_Toc159848037)

[Ny i barnehagen 3](#_Toc159848038)

[Overganger 3](#_Toc159848039)

[Hva er barnehagens årsplan? 3](#_Toc159848040)

[Felles verdier, retning og fokus – «sterkere sammen for barn og unge» 4](#_Toc159848041)

[Barnehagens hovedsatsingsområde 4](#_Toc159848042)

[Samarbeid 4](#_Toc159848043)

[Foreldresamarbeid 4](#_Toc159848044)

[Taushetsplikt, opplysningsplikt og politiattest 5](#_Toc159848045)

[Lek og læring i barnehagen 5](#_Toc159848046)

[Demokrati og barns medvirkning og deltakelse 5](#_Toc159848047)

[Omsorg og danning 5](#_Toc159848048)

[Kommunikasjon og språk 6](#_Toc159848049)

[Mangfold, likestilling og gjensidig respekt 6](#_Toc159848050)

[Bærekraftig utvikling 6](#_Toc159848051)

[Livsmestring og helse 6](#_Toc159848052)

[Barns rett til et trygt og godt barnehagemiljø 6](#_Toc159848053)

[Vurdering 6](#_Toc159848054)

[Progresjon 7](#_Toc159848055)

[Plan for arbeidet 7](#_Toc159848056)

# Vår barnehage

Denne årsplanen skal gi et innblikk i hvordan barnehagen vil jobbe i det neste året og hva vi vil ha fokus på i vårt arbeid for at barna skal trives og utvikle seg. Vi jobber etter formålet om at alle barn opplever trygghet, tilhørighet og mestring.

### Presentasjon av barnehagen

Vi er Rakkerungan Barnehage

**Hjemmeside:**

www.rakkerungan.barnehage.no

**Besøksadresse:**

Kirsebærveien 10A, 4635 Kristiansand

**Postadresse:**

Rakkerungan barnehagedrift AS, Kirsebærveien 10A, 4635 Kristiansand

**Kontakt informasjon:**

**Styrer:** Tlf: 90960261 / 97131108 e-post: styrer@rakkerungan.no

**Lekia 0-3 år:**  Tlf: 454 91 182 e-post: smaahaanes@rakkerungan.no

**Fantasia 3-6 år:**  Tlf: 465 42 751 e-post: storehaanes@rakkerungan.no

**Ansatte:**

**Lekia:**  Hege K. Gyberg, Pedagogisk leder **Fantasia:** Marianne Bisseth Karlsen, Pedagogisk leder

Emma M. Ahlstrøm, Assistent Olena Shevchenko, Assistent

Ola Hektoen Gjemdal, Assistent Camilla Tveite, Assistent

Hanne Herredsvela Hanne Herredsvela

**Styrer:** Inga Stoveland **Eier/daglig leder:** Monica Ahlstrøm

Barnehagen har to avdelinger, som gjerne har felles utetid/leketid. Vi blir godt kjent med alle barn og voksne i barnehagen og det bygges relasjoner på tvers av alder.

Gruppene våre er inndelte etter barnas alder og behov. Vi samarbeider også på tvers av gruppene for å gi nye utfordringer og impulser. Vi har flere varierte aktiviteter gjennom uken; blant annet samlingsstunder, turer, ulike prosjekter, formingsaktiviteter og matlaging. Vi har fokus på medvirkning og følger barnas interesser og innspill underveis.

**Reggio Emilia – en kort presentasjon**

Grunntanken hos Reggio er at barn lærer og blir inspirert av hverandre gjennom lek og ulike aktiviteter. Barn lærer gjennom å konstruere sin egen kunnskap sammen med andre barn, omgivelsene sine og nysgjerrige voksne. Reggio Emilia-filosofien står for en pedagogisk arbeidsmåte som er forankret i en humanistisk livsholdning som bygger på en sterk tro på menneskets muligheter, en dyp respekt for barnet og en overbevisning om at alle barn fødes rike og intelligente, med en sterk iboende drivkraft til å utforske verden. Barn lærer best ved selv å være aktive, nysgjerrige og forskende i et stimulerende miljø.

For en mer detaljert innføring, ta en titt på hjemmesiden vår.

**Pedagogisk dokumentasjon:**

Pedagogisk dokumentasjon er et viktig verktøy innen Reggio Emilia-pedagogikken. Vi arbeider prosjektbasert og dokumenterer med blant annet bilder. Barn og voksne reflekterer sammen underveis, og dette legger grunnlaget for arbeidet videre i prosjektet. Vi følger barnas spor og interesser og lar dette være ledende for hvordan vi arbeider. Et prosjekt kan dermed starte med et bestemt tema og utvikle seg til et helt annet underveis.

**Fullkostbarnehage**

Vi er en fullkostbarnehage som serverer alle måltider i barnehagen dette innebærer at barna ikke har behov for å ha med matpakke hjemmefra. Fokuset er å servere sunn, næringsrik og variert mat i tråd med norske kostholdsråd. Barna deltar i matlaging og matrelaterte aktiviteter, mesteparten av maten lages fra bunnen av og vi baker vårt eget brød.

### Ny i barnehagen

Å begynne i barnehagen er en stor overgang for det enkelte barn og oppstarten skal tilpasses til beste for barnets behov. Foreldrene er aktive med i oppstarten som begynner i det barnet får plass. Barnehagen bygger på [felles rutiner utarbeidet for alle barnehager](https://www.kristiansand.kommune.no/globalassets/felles/barnehage-og-skole/skjemaer-for-ansatte-i-barnehager/rutine--oppstart-i-barnehagen-for-de-yngste-barna-1.pdf) og legger til rette for en oppstart som fremmer trygghet og gode relasjoner, og som legger grunnlag for trivsel og utvikling. Slik vil vi motta barnet ditt i barnehagen vår:

Alle nye barn og foresatte i Rakkerungan mottar invitasjon til besøksdag og velkomstbrev med detaljert informasjon før oppstart i barnehagen.

Foresatte blir tilbudt oppstartsamtale i løpet av den første tiden for å danne grunnlag for et godt samarbeid videre.

Vi har fokus på god omsorg blant annet gjennom å møte barnet på barnets premisser og lar det få tid til å bli kjent med barn, voksne og nye omgivelser. Trygge og gode relasjoner er grunnsteinen for en god hverdag i barnehagen. Alle barn får sin primærkontakt i barnehagen for å sikre et tett og nært samarbeid med foresatte.

### Overganger

**Overganger innad i barnehagen**

Slik vil vi legge til rette for at barn og foreldre får tid og rom til å bli kjent med barna og personalet når de bytter barnegruppe:

Personalet skal, i tråd med rammeplanen, sørge for at barn og foresatte skal få tid og rom til å bli kjent med barna og personalet når de bytter avdeling.

Vi er en liten barnehage som har mye samarbeid og felles aktiviteter på tvers av avdelingene gjennom hele året. Vi er alltid felles på morgen og ettermiddag, slik at barna møter alle ansatte og barn naturlig gjennom hverdagen. I perioden før barna skal begynne på stor avdeling har vi for eksempel felles turer og måltider med de eldste på småbarnsavdelingen og de yngste på storebarnsavdelingen.

**Overgang barnehage – SFO og skole**

Barn skal ha et sammenhengende læringsløp fra barnehage til SFO og skole. Et samarbeid mellom barnehagen og SFO/ skolen er derfor viktig. Kristiansand kommune har utarbeidet [rutiner for dette samarbeide](https://kristiansand.extend.no/export/nyekristiansand/barnehagegrunnskole/docs/doc_5626/index.html?f)t. Både foreldre og barn deltar i arbeidet for å skape en trygg og god overgang. Barnehagen sender i samråd med foreldre et overføringsskjema til SFO og skole der også barnet har fått bidra med informasjon.

**Slik forbereder barnehagen overgangen til SFO og skole for det enkelte barn:**

Det å være eldst i barnehagen er spennende og skolestart er en stor milepæl for barnet. Mange barn har ulike tanker og forventninger rundt det å begynne på skolen. Hvert år er det en egen skolegruppe, med fast voksen som har ansvar. Målet er å møte alle barn på individuelt nivå og legge til rette for at alle opplever et fint siste år i barnehagen og en god overgang til skolen.

Skolegruppen samles minimum en gang pr uke. Her er det fokus på skoleforberedende aktiviteter med vekt på sosialkompetanse og selvstendighet i tillegg til læringsglede og mestringsfølelse. Barna skal oppleve at det er en sammenheng mellom deres siste år i barnehagen og skolestart. Dette oppfyller vi gjennom besøk på skolen, samtaler og ulike aktiviteter i skolegruppen. Vi har som mål at barna skal forlate barnehagen med motivasjon, nysgjerrighet og tro på egne evner i møte med skolen. Det fylles ut et overføringsskjema i samarbeid med foresatte som oversendes SFO og skole, slik at det kan tilrettelegges ved behov.

Barnehager på Hånes har et samarbeid med Hånes skole der vi drøfter og utvikler gode fellesnevnere i overgangsarbeidet. Blant annet brukes det felles overgangsobjekter som tas med inn i skolen, og det gis tilgang på materiell og leker barna kjenner igjen fra barnehagen.


Skolestarterne har også som tradisjon å reise på overnattingstur sammen med skolestarterne fra Rakkerungan Gårdsbarnehage våren før de slutter i barnehagen. De siste årene har vi vært på sjørøvertur til Dyreparken og Abra Havn! Dette har vært veldig spennende og mange av barna gleder seg til flere år i forveien og snakker om i mange år etterpå.

### Hva er barnehagens årsplan?

Loven sier at alle barnehager skal utarbeide en årsplan. Planen skal vise hvordan barnehagen jobber i tråd med Rammeplanen og lov om barnehager. Alt arbeid i barnehagen skal gjenspeile [barnehagelovens formål, § 1](https://lovdata.no/lov/2005-06-17-64/§1). Årsplanen har en dobbel funksjon, den skal både være et arbeidsredskap for barnehagepersonalet internt og den skal dokumentere barnehagens valg og begrunnelser for praksis i forhold til samarbeidspartnere og foreldre. Den skal blant annet vise hvordan barnehagen arbeider med omsorg, lek, danning og læring. Her må også progresjon tydeliggjøres. I tillegg skal det utarbeides planer for kortere og lengre tidsrom og for ulike barnegrupper etter behov.

### Felles verdier, retning og fokus – «sterkere sammen for barn og unge»

Vår barnehage er en del av oppvekstsektoren i Kristiansand der vi er felles om et rammeverk som legger føringer for alt arbeid i barnehager, skoler og andre tjenester for barn og familie. Vårt felles rammeverk gir tydelig retning gjennom formålet om at alle barn opplever trygghet, tilhørighet og mestring. <https://www.kristiansand.kommune.no/navigasjon/barnehage-og-skole/strategiplan/>Barnehagen skal ha prosesser rundt alle de fire kvalitetsområdene.



Hele rammeverket finner du [HER!](https://kristiansand.extend.no/export/nyekristiansand/rammeverk/docs/doc_4080/index.html?f)

# Barnehagens hovedsatsingsområde

Barnehagen har på bakgrunn av kartlegging av pedagogisk praksis, prioritert følgende hovedsatsingsområde for neste barnehageår:

**Lek:**Vi skal barnehageåret 25/26 ha ekstra fokus på leken. Vi tar utgangspunkt i de rammene vi har og ser på egen praksis. Det vil skapes rom og tid for et fellesspråk rundt leken og det blir tid til refleksjon. Refleksjonene vil være til hjelp ved endring i praksis. For barn er leken den viktigste arenaen for læring og utvikling, barna utvikler sosialkompetanse, språkkompetanse, forbereder seg på livet videre, bearbeider hendelser og kroppen får utfolde og utvikle seg. Leken er en stor del av barnehagehverdagen, både barna og personalet utvikler lek sammen og det er den voksnes rolle å hjelpe barna med å videreutvikle, gjøre leken betydningsfull og tilføre ny kunnskap. Vi legger til rette for lek både ute og inne og ved å observere leken ser vi muligheter, vi hjelper barna med å bli en del av fellesskapet og oppdager om noen ikke blir inkludert. Gjennom å delta i leken sammen med barna gjør vi oss tilgjengelige for barna dersom de har behov for støtte, vi kan føre leken videre, sette ord på barnas følelser, følge barnas initiativer og hjelpe dem i samspillet med hverandre. Leken samler barna og skaper et fellesskap og vi skal følge barnas spor og møte kravene i Rammeplanen på barnas premisser.

Gjennom dette barnehageåret vil vi jobbe med barnas medvirkning og voksenrollen i lek. Det vil være et utviklingsarbeid med fokus på å utvikle personalet som lekende voksne som byr på seg selv, deltar aktivt i leken sammen med barna og skaper hverdagsmagi. Målet med dette arbeidet er å skape trygge gode voksne som ser muligheter i alle situasjoner, styrke barnas lekekompetanse og rollelek og gi liv til situasjoner som skaper glede og fellesskap.

*«Lekne ansatte evner å hente frem lekens uttrykksformer i alt fra måltid, påkledning, maling og naturlek til spontansang på badet og historiefortelling i sjøkanten» (Thoresen, 2019, s.30).*

**Ped.dokumentasjon:** I tråd med Reggio Emilia som et verktøy for medvirkning og bærekraft. For oss handler dette om å – lytte til barnet- Anerkjenne barnet som kompetent og medskapende – bruke dokumentasjon til refleksjon, dialog og videre pedagogisk utvikling. Hensikten er at det gir innsikt i hva barna utforsker, tenker og lærer dette danner grunnlag for refleksjon og forbedring av praksis. Pedagogisk dokumentasjon gjør at barna kan delta aktivt i valg og tolkning i bruk av dokumentasjonen. >Det åpner opp for dialog og viser hva barnehagen faktisk gjør. Den brukes også til å forbedre og tilpasse miljøet i barnegruppene og det fysiske rommet

**Barns medvirkning:** Vi øver barn i å se både sin egenverdi og sin verdi som en del av fellesskapet. Barnas perspektiver, ideer og teorier taes på alvor. Barn er medskippere av kunnskap de er kompetente, kreative og nysgjerrige. Barna skal ha reell påvirkning på temaer, prosjekter og aktiviteter. Pedagogene skal være lyttende, undrende og undersøkende sammen med barna. Barna skal være med på å velge tema for prosjekter pedagogene skal bygge videre på deres interesser og tilrettelegge for miljøer som inviterer til utforskning og selvstendige valg «Rammeplanen sier: Barn har rett til å medvirke i sin egen hverdag (…) personalet skal lytte til barna og ta deres synspunkter på alvor (Rammeplanen, s. 20)

**Måltid og bærekraft**: Sunn kropp - sunt sinn. Frisk jord - friske mennesker. Måltidet er en arena for et sosialt og demokratisk rom hvor vi kan få gode relasjonelle og estetiske erfaringer samt en arena for mennesker. Måltidet medvirkning og ansvar. Hvor barna er deltagere, utforskere og medskapere av mening.

**Hoved prosjekt**

Eventyr vil være et gjennomgående tema for hele barnehageåret. Det blir lagt ut planer om prosjekt knyttet opp mot eventyr i Kidplan.

# Samarbeid

Barnehagen har mange aktuelle samarbeidspartnere, - som barnevern, pedagogisk psykologisk tjeneste (PPT), mobilt team, helsestasjon, skoler, Universitetet i Agder etc. Her kan barnehagen hente hjelp og støtte, eller få innspill til sitt arbeid når det er behov for det.

Helsetjenester som omhandler barn, er nå samlokalisert i [Familiens hus](https://www.kristiansand.kommune.no/navigasjon/helse-velferd-og-omsorg/familiens-hus/)  der man treffer helsesykepleier, familieterapeut, jordmor, fysioterapeuter, barnevernsarbeidere og skolehelsetjenesten. Også barnehagen henvender seg her når det er behov for det. Alle barnehager har fått tildelt en kontakthelsesykepleier som de møter minst to ganger pr. år.

### Foreldresamarbeid

Barnehagen skal samarbeide med foreldrene både individuelt og som gruppe. Foreldrenes medvirkning er nedfelt i barnehageloven. Foreldre skal ha mulighet til innflytelse gjennom Samarbeidsutvalg, foreldreråd, foreldremøter og foreldresamtaler. Oppdragelse er ifølge barnekonvensjonen og barneloven foreldrenes ansvar. Barnehagen skal være et supplement til hjemmet. Det er opprettet et eget [foreldreutvalg for barnehager i Kristiansand](https://www.kristiansand.kommune.no/navigasjon/barnehage-og-skole/barnehage/foreldreutvalg-for-barnehager-i-kristiansand/) i tillegg til [FUB nasjonalt](https://foreldreutvalgene.no/fub/). Dette er et fellesorgan for alle foreldre med barn i barnehagen i Kristiansand kommune.

Samarbeid om hvert enkelt barn skjer i de daglige møtene og i planlagte samtaler. Alle barnehager skal ha et samarbeidsutvalg som er rådgivende, kontaktskapende og samordnende organ for barnehagen og foreldrene. Samarbeidsutvalget fastsetter barnehagens årsplan.

### Taushetsplikt, opplysningsplikt og politiattest

Alle som jobber i barnehagen, er pålagt [taushetsplikt](https://lovdata.no/lov/2005-06-17-64/§44) og må skrive under på et taushetsløfte i forhold til informasjon som gjelder barn, foreldre og personalet. Alle som jobber i barnehagen, må legge fram politiattest. Barnehagen har en lovpålagt [opplysningsplikt til barnevernet](https://lovdata.no/lov/2005-06-17-64/§45) som gjelder forhold de blir kjent med der barns helse og utvikling står i fare. Foreldre vil bli umiddelbart informert og involvert i saker som gjelder deres barn, med mindre det dreier seg om vold og overgrep, da har barnehagen plikt til å melde til politiet.

# Lek og læring i barnehagen

Barnehagen skal være et sted hvor barns behov for omsorg og lek blir ivaretatt og barndommens egenverdi anerkjennes. Vi skal bidra til at alle barn får en god barndom preget av trivsel, vennskap og lek. Barna skal oppleve et stimulerende miljø som støtter opp om deres lyst til å leke, utforske og lære å mestre. Dette skal blant annet komme til utrykk i arbeid med **rammeplanens fagområder**. Fagområdene er:

* kommunikasjon, språk og tekst
* kropp, bevegelse, mat og helse
* kunst, kultur og kreativitet
* natur, miljø og teknologi
* etikk, religion og filosofi
* nærmiljø og samfunn
* antall, rom og form

Barnehagen skal bidra til læringsfellesskap der barna skal få bidra i egen og andres læring. Barns lek og medvirkning preger barnehagehverdagen. Når det gjelder lek og læring vil vi dette året spesielt jobbe med:

* Barnehagen inspirerer til ulike typer lek og aktiviteter både ute og inne. «Rommet som den tredje pedagog» står sentralt i Reggio Emilia pedagogikken. Vi utformer ute- og innerommet slik at det inspirerer til variert lek og læring, gjerne i tråd med ulike prosjekter og temaer vi arbeider med.
* Leken skal fremme mestring og læring hos barnet. De ansatte er bevisste sine roller som tilretteleggere og veiledere slik at alle barn får mulighet til å oppleve glede, mestring og læring og inkludering gjennom lek.

### Demokrati og barns medvirkning og deltakelse

Vår barnehage skal være et sted som fremmer danning og læring. Barnehagen skal fremme demokrati og være et inkluderende felleskap hvor barna får anledning til å ytre seg, blir hørt og delta.

Barns medvirkning handler først og fremst om en holdning hos de voksne i relasjonen med barn. Barn skal bli møtt som et selvstendig menneske. Uavhengig av alder og forutsetninger skal barn få erfare at deres stemmer blir lyttet til. Vi skal sørge for at barnas erfaringer og synspunkter får innflytelse på det som skjer i barnehagen. Vi har dette året valgt å jobbe med demokrati og medvirkning på denne måten:

* Personalet ser hele barnet og gir rom for at også de yngste barna kan medvirke gjennom å tolke deres ønsker og behov. Det tas hensyn til at barnas evne til medvirkning endrer seg med alder og utvikling.
* Vi legger vekt på subjektivitet, ulikhet, solidaritet og samarbeid som en del av et demokratisk fellesskap der barn og voksne har en absolutt verdi.

### Omsorg og danning

Barnehagen skal legge til rette for omsorgsfulle relasjoner preget av tillit, nærvær, varhet og trygghet. Barn skal få omsorg av voksne og andre barn, og samtidig øve seg på selv å gi omsorg. De voksne skal veilede barn og hjelpe dem i spenningen mellom sosialisering i gruppen og ivaretakelse av de individuelle behov. Når det gjelder omsorg og danning vil vi dette året spesielt jobbe med:

* Vi har stor tro på barnets uttrykk og arbeider derfor i stor grad med emosjonell bekreftelse. Det å gi barnet anerkjennelse for hva de føler, er med på å øke deres selvrespekt og i neste omgang evne til å vise omsorg for andre.
* For oss betyr danning det å se seg selv som en del av fellesskapet. Vi øver den enkelte i å se sin egenverdi både som individ og i en større sammenheng.

### Kommunikasjon og språk

Vår barnehage skal være et sted som fremmer barns kommunikasjon og språkutvikling i omgivelser der voksne er bevisst sin rolle som språklige forbilder. Barnehagen arbeider systematisk med å utvikle barnehagens språkmiljø i forhold til språkstandard for barnehagene i Kristiansand. Språkarbeidet inngår blant annet i barnehagens arbeid med fagområdene. Dette året vil vi spesielt jobbe med:

* Vi har fokus på den gode samtalen i daglige rutiner og aktiviteter.
* Barna møter voksne som leker med, og utforsker språket sammen med dem.
* Personalet skal være gode språklige forbilder og språkstøtter for barna, fange opp og tilrettelegge for barn som har ulike former for språkvansker.

### Mangfold, likestilling og gjensidig respekt

Vår barnehage skal være et sted som fremmer vennskap og fellesskap. Barna skal oppleve å være en betydningsfull person i felleskapet. Barn og voksne har en absolutt verdi. Barnehagen skal være preget av åpenhet og raushet der mangfold brukes som en ressurs. Barnehagen skal blant annet gjennom fagområdene jobbe med mangfold, likestilling og gjensidig respekt. Dette året spesielt jobbe med:

* Barna skal oppleve at deres stemme blir hørt og at de virkelig betyr noe. De voksne tar barna på alvor.
* Personalet møter barna med åpenhet og interesse på en måte som fremmer likeverd, respekt og forståelse. Alle barn får mulighet til å oppleve at de er en ressurs for barnehagen, gjennom annerkjennelse og medvirkning.

### Bærekraftig utvikling

Vår barnehage skal være et sted som fremmer omsorg for verden vi lever i både her og nå og i fremtiden. Barna skal oppleve verdien av å ta vare på seg selv, andre og naturen. Barnehagen skal legge grunnlaget for barns evne til å tenke kritisk, handle etisk og vise solidaritet. Gjennom fagområdene skal barnehagen jobbe med bærekraftig utvikling og dette året vil vi spesielt jobbe med:

* Barnehagen har fokus på mestring og gode opplevelser. Vi ønsker å gi barna tro på egne evner gjennom å legge til rette for ulike erfaringer og rom for prøving og feiling.
* Gjennom fokus på god omsorg legger vi grunnlag for god egenomsorg og omsorg for naturen og omgivelsene.

### Livsmestring og helse

Vår barnehage skal være et sted som fremmer livsglede, humor, undring og medopplevelser, vi skal legge til rette for at barna blir robuste og trygge, og kjenner tilhørighet til barnehagens sosiale fellesskap.

Barna skal oppleve å mestre sine hverdager og liv, i trygge omgivelser med rom for utforskning og sunne helsevaner. Barnehagen skal jobbe med livsmestring og helse blant annet i møte med rammeplanens fagområder og vil dette året spesielt jobbe med:

* Personalet møter alle barn med åpenhet, respekt og interesse.
* Vi bidrar til at barna kan utvikle tillitt til seg selv og andre gjennom blant annet å anerkjenne og bekrefte barnet som individ og gi hjelp til selvregulering og konflikthåndtering

### 

### Barns rett til et trygt og godt barnehagemiljø

Et godt leke og læringsmiljø omfatter alle deler av det psykososiale miljøet, som vennskap, inkludering og forebygging av krenkelser, trakassering, vold og mobbing. Barnehagen skal ha nulltoleranse for alle typer krenkelser. De ansatte har aktivitetsplikt, jfr § 41,42 og 43 i barnehageloven, til å følge med, melde fra, undersøke og sette inn tiltak. Kristiansand kommune har utarbeidet en felles [veileder for arbeidet med trygt og godt barnehagemiljø](https://kristiansand.extend.no/export/nyekristiansand/barnehagetrygg/docs/doc_8416/index.html?f).

Slik vil vår barnehage jobbe med å forebygge, avdekke, stoppe, håndtere og følge opp mobbing i tråd med barnekonvensjonen og verdiene i Rammeplanen:

* Vi har trygt og godt barnehagemiljø som en del av agendaen på alle avdelingsmøter, personalmøter og planleggingsdager.
* Vi arbeider systematisk med holdninger og forståelser av barns utrykk gjennom pedagogisk dokumentasjon og analyse (PA analyse).
* Alle ansatte er bevisste på sin rolle og sitt ansvar for at alle barn opplever å ha det trygt og godt i barnehagen, og har kjennskap til aktivitetsplikten og barnehageloven.
* Vi følger kommunens retningslinjer for oppfølging i saker der barn opplever krenkelser.
* Vi gjennomfører barnesamtaler, observasjoner og jevnlige møter med foresatte gjennom barnehageåret.

**Her er en skjematisk oversikt over hvordan vi arbeider med barns rett til en trygg og god barnehagehverdag i løpet av året.**

|  |  |  |
| --- | --- | --- |
| **Måned** | **Aktivitet** | **Ansvar** |
| **August** | Planleggingsdag/personalmøte:   * Gjennomgang av barnehageloven § 41, 42 og 43. * Gjennomgang av «Veileder til trygt og godt barnehagemiljø». * Drøfting av barnehagemiljøet og hva de 5 delpliktene i aktivitetsplikten innebærer (forebygge, følge med, gripe inn, melde fra, undersøke) | Styrer |
| **August** | Oppstartssamtaler med nye foresatte | Pedagogiske ledere |
| **August/**  **september** | Foreldremøte, hvor foreldre gjøres kjent med:   * Barnehageloven § 41, 42 og 43 * «Veileder for trygt og godt barnehagemiljø» * Dialogmodellen.no * Nullbmobbing.no * Hvordan melde fra (meldeskjema for ansatte i barnehagene i Kristiansand) * Valg av foreldrerepresentanter til samarbeidsutvalg | Styrer |
| **September/Oktober** | Konstituering av samarbeidsutvalg. Gjennomgår «Veileder for trygt og godt barnehagemiljø. | Styrer |
| **November** | Foreldreundersøkelsen (udir) | Styrer |
| **januar** | Foreldreundersøkelsen gjennomgås i ledelsen, personalet og SU. | Styrer |
| **April** | Personalet vurderer egen praksis knyttet til aktivitetsplikten (kap. 5 i denne veilederen) og hvordan ansatte følger opp dette. | Styrer |

### Vurdering

Barnehagen utvikles gjennom jevnlig å vurdere det pedagogiske arbeidet. Ved å reflektere over egen praksis er målet å utvikle kvaliteten på tilbudet til beste for barna. Foreldreundersøkelsen og andre kartlegginger er viktige data for barnehagen i vurderingsarbeidet. Barnehagen har flere metodiske verktøy i vurderingsarbeidet, blant annet brukes pedagogisk analyseverktøy som PA eller SMTTE og ulike metoder for pedagogisk dokumentasjon som for eksempel bilder fra aktiviteter og rutinesituasjoner i hverdagen eller korte praksishistorier. Når barnehagen arbeider med egenvurdering og progresjon kan den pedagogiske dokumentasjonen være et verdifullt utgangspunkt for felles refleksjon og samtaler om arbeidet, som kan danne grunnlag for å utvikle stadig bedre praksis.

ProgresjonBarnehagen skal hver dag legge til rette for at alle barn får varierte leke-, aktivitets- og læringsmuligheter. Progresjon i barnehagen handler om at leken og barnehagens innhold skal være i utvikling, slik at alle barna kan møte nye utfordringer som vekker nysgjerrighet, lærelyst og utforskertrang. I barnehagen skal progresjon knyttes til prosesser som lek og opplevelser, og ikke til læringsmål. I vurderingsarbeidet spør vi oss: Hvordan legger vi til rette for progresjon i vår praksis når det gjelder pedagogisk innhold, arbeidsmåter, leker, materialer og utforming av fysisk miljø? (Rammeplanen, 2017, s.44)

### Plan for arbeidet

I denne årsplanen har vi skissert noen tema og fokusområder innenfor viktige områder i barnehagens tilbud. Med utgangspunkt i disse skal personalet i fellesskap vurdere egen praksis. Dette skal ligge til grunn for videre arbeid, læring og utvikling av et stadig bedre barnehagetilbud.   
Slik vil vi jobbe med vurdering og progresjon:

* Vi jobber regelmessig med kompetanseheving i personalgruppen, på personalmøter planleggingsdager og ulike kurs.
* Barnehagen har utarbeidet et årshjul der ulike emner og temaer er satt inn for å sikre relevans og sammenheng i det faglige arbeidet gjennom året.
* Vi gjennomfører årlig foreldreundersøkelse